Carl Philip Edmund Bertil
        
         (svensk prins)
Store norske leksikon,Historie,Norsk og nordisk historie,Sveriges historie,Sveriges kongehus
Carl Philip Edmund Bertil er en svensk prins, hertug av Värmland, eneste sønn av kong Carl 16 Gustaf og dronning Silvia. Carl Philip var svensk kronprins fra fødselen til han etter en grunnlovsendring 1980 måtte vike plass for sin eldre søster, kronprinsesse Victoria. Han ble deretter nummer to i arverekkefølgen til den svenske trone; etter at Victoria fikk barn rykket han nedover på listen.
Prins Carl Philip er utdannet marineoffiser. Han forlovet seg i 2014 med yogainstruktøren og den tidligere modellen Sofia Hellqvist. De giftet seg 13. juni 2015, og hans kone fikk tittelen prinsesse Sofia, hertuginne av Värmland. Parets første barn, Alexander Erik Hubertus Bertil, hertug av Södermanland, ble født 19. april 2016. Sønnen Gabriel Carl Walther, hertug av Dalarna, ble født 31. august 2017. Sønnen Julian Herbert Folke, hertug av Halland, ble født 26. mars 2021. Les mer i Store norske leksikon Det svenske kongehuset